da sv de en sv da fr en nb da en da da da de sv da sv da da da da de da da sv da es da da da da da da da eo et ca da nb sv da mk da pl de da da da da da gv da da da da da nl da da pl sv da nl da en it da da da nb de en nb da en da da da de en hbs_lat da da da da da da da da da da da da da da da da da da da da da da da da da da da da da da da da en da da da da da da da da da da da da da da da da da da la da fr sv da da sv da da nl da de da da de da da nb da en da de da ur
Pejlemærker - DSAM - Dansk Selskab for Almen Medicin
Valg af specialet almen medicin
Giv mest til dem med størst behov
Pejlemærker for faget almen medicin
Almen medicin er et videnskabeligt funderet lægespeciale baseret på metoder og viden fra de tre klassiske videnskabsområder natur, samfund og kultur. Pejlemærkerne skal bidrage til, at vi som udøvende almenmedicinske speciallæger:
skaber mest mulig sundhed og velbefindende for den enkelte patient
har en indramning af vores fælles faglige identitet og vores faglige diskussioner
har fælles referencer i forhold til grund-, videre- og efteruddannelse
har et ensartet filter for samfundets forventninger til os.
1. Vi holder læge-patient-relationen i hævd
Læge-patient-relationen er en grundsten i fagets fundament.
Læge-patient-relationen opbygges på nærvær, fortrolighed, gensidig tillid og kontinuitet.
2. Vi finder og behandler de syge og lader de raske være raske
Vi følger patient og pårørende gennem livsforløb, lidelse og sygdom og er primærbehandlere for udvalgte lidelser.
Vi har fokus på den enkelte patients fysiske og mentale sundhed og forebyggelse af funktionstab.
Vi arbejder bevidst på rettidig diagnostik og på at undgå overdiagnostik.
3. Vi giver mest til dem, som har størst behov
Vi tilrettelægger arbejdet på en måde, så vi tilstræber at mindske ulighed i sundhedsvæsenet.
Vi skaber tid og rum til dem, der har størst behov for støtte, hjælp og behandling.
4. Vi skaber en dialog, der fremmer sundhed hos den enkelte
Vi kommunikerer på en måde, der giver syge og raske øget forventning og evne til at kunne mestre egen sundhed.
Vi inddrager patientens tanker, bekymringer og ønsker og behandler derved hver enkelt patient forskelligt.
Vi medtager patientens ressourcer, særligt familie og netværk, i en løsning tilpasset den enkelte.
5. Vi deltager i uddannelse, forskning og udvikling af kvalitet
Vi tager ansvar for, at vores evidens- og færdigheds-baserede faglighed løbende vedligeholdes og udvikles.
Vi forholder os konstruktivt og kritisk til ny viden og forslag til nye løsninger for faget.
Vi deltager i uddannelsen af kommende kolleger.
6. Vi tager ansvar lokalt, tværfagligt og tværsektorielt
Vi tager ansvar for at fremme samarbejdet med og mellem relevante sundhedsaktører.
Vi vurderer, hvordan nye opgaver og løsninger bedst tilpasses klinikkens aktuelle patientsammensætning.
7. Vi beskriver og bruger erfaringerne fra praksis
Vi samarbejder med fagets institutioner indenfor forskning og kvalitetsudvikling, som genererer specifik almenmedicinsk viden og stiller den til rådighed for fagets udøvere.
Vi er opmærksomme på vores ytringspligt ift. særlige forhold, der fremkalder sygdom, øger ulighed i sundhed eller medfører uhensigtsmæssig ressourceudnyttelse.
Print selv en pejlemærkeplakat
Hvordan er de blevet til?
Har du en god historie?
Har du brug for flere plakater, så send en mail til dsam@dsam.dk.
Plakaten findes også i en A4 print selv-udgave. Vælg mellem hvid baggrund og blå baggrund.
Hvordan er de blevet til?
DSAM har i 2016 vedtaget syv pejlemærker for faget almen medicin. Pejlemærkerne er blevet til gennem en omfattende proces med DSAM’s bestyrelse i spidsen. Bestyrelsen har ved flere lejligheder drøftet form og indhold i pejlemærkerne.  Råmaterialet fra en tidligere visionsproces er taget i betragtning. DSAM’s repræsentantskab og en række regionale udvalg har bidraget med input.  Pejlemærkerne har været i høring blandt alle medlemmer og mange har bidraget med værdifulde præciseringer. Formen på pejlemærkerne er inspireret af det norske søsterselskabs ”Sju teser for almennmedisin”.
Har du en god historie?
For at give pejlemærkerne kød og blod har vi brug for gode historier om, hvordan pejlemærkerne indrammer din praksis i hverdagen. Vi indsamler derfor historier og vil efterfølgende bruge dem til at fortælle omverdenen, hvordan vi som almenmedicinere hver dag året rundt bidrager til et bæredygtigt og personcentreret sundhedsvæsen.
Send en os din historie på dsam@dsam.dk, hvor du beskriver hvilket pejlemærke der har en særlig betydning for dig og hvorfor. Du kan fx tage udgangspunkt i et af nedenstående spørgsmål.
Hvorfor var relationen så vigtig i denne situation?
Hvordan fandt du frem til patientens ressourcer?
Hvordan fik du motiveret patienten?
Hvilket kvalitetsprojekt gav dig selv ny energi og motivation?
Hvordan fik du givet mest til den sårbare patient?
Andre sider i netværket
FYAM - vores uddannelseslæger
SAMS - vores medicinstuderende
NFGP - vores nordiske samarbejde
Vidensbanken - med kvalitetsprojekter
Dansk Selskab for Almen Medicin (DSAM)